કહેવાનો આશય છે કે ધીમે ધીમે થતું પરિવર્તન(!) આપણે સ્વીકારીને ક્યારે એના અનુકૂળ થઈને બફાઈ ને મરી જઈએ છીએ એ આપણને પણ ખબર પડતી નથી. આવું જ આપણી સાથે થઈ રહ્યું છે. અને એના પરિણામ સ્વરૂપ આપણને એ ધ્યાન બહાર જ રહી ગયું છે કે પૂર્તિનું એવું પાનું મળવું મુશ્કેલ છે જેમાં કોઇ કટાર/કૉલમનું નામ અંગ્રેજીમાં ન હોય! દરેક કૉલમ ને લાગું નથી પડતું પણ શું એ બધી જ કૉલમનાં નામ ઇંગ્લીશમાં હોવા એ વિષયની (કે જનતાની) માંગ છે?